Vi havde et fantastisk ophold i Llucs feriehus/finca. Stedet er smukkere end hvad billederne viser. Vi nød den dejlige have med pool og udekøkken med grill. Vi havde også fået to cykler stillet til vores rådighed. Huset ligger godt i forhold til vandreture og cykelture, og der er kun en god gåtur ind til centrum af Soller. Huset havde alle de faciliteter, som vi ønskede som småbørnsfamilie. Der manglede ikke noget. Kommunikationen med Lluc var god. Han besvarede evt spørgsmål hurtigt, og mødte os på stedet ved ankomst. Vi kommer gerne igen!